text: [{"text_idx": "#000002", "text": "Fylg vi\u00f0 fra\u0301 snildfonini \u2013 l\u00e6tt og o\u0301makaleyst"}, {"text_idx": "#000003", "text": "Vi\u00f0 appini \u201cFSF fo\u0301tbo\u0301ltur\u201d hava \u00f8ll fo\u0301tbo\u0301ltsa\u0301huga\u00f0i nu\u0301 l\u00e6tta atgongd til kunning og dagf\u00f8ring um dystir og kappingar i\u0301 f\u00f8royskum fo\u0301tbo\u0301lti"}, {"text_idx": "#000004", "text": "Higartil hava n\u00e6rum 2.000 bru\u0301karar tiki\u00f0 \"FSF Fo\u0301tbo\u0301ltur\" appina ni\u00f0ur a\u0301 si\u0301na fartelefon - Mynd: "}, {"text_idx": "#000007", "text": "Sostatt inniheldur skipanin eisini eina sto\u0301ra mongd av da\u0301tum og vi\u00f0komandi vitan fyri fo\u0301tbo\u0301ltsa\u0301huga\u00f0. Eitt nu\u0301 sp\u00e6laraskra\u0301setingar, dystar- og kappingarskra\u0301ir, stigatalvur, hagt\u00f8l og so framvegis. Men fyri at sleppa inn i\u0301 skipanina, er ney\u00f0ugt hja\u0301 samskiparum og \u00f8\u00f0rum at rita inn vi\u00f0 bru\u0301kara, og av da\u0301tuverndarors\u00f8kum ber sja\u0301lvsagt ikki til at lata alla skipanina upp fyri almenninginum."}, {"text_idx": "#000008", "text": "Appin eitt hent ambo\u00f0Ein sto\u0301rur partur av upply\u0301singunum u\u0301r skipanini eru to\u0301 t\u00f8kar alment, og talan er i\u0301 sto\u0301ran mun um vi\u00f0komandi vitan hja\u0301 fo\u0301tbo\u0301ltsa\u0301huga\u00f0um."}, {"text_idx": "#000010", "text": "\u2013 Vi\u00f0 appini f\u00e6rt tu\u0301 atgongd til eitt nu\u0301 leikskra\u0301ir, stigatalvur og do\u0301marase\u00f0lar. Sostatt kanst tu\u0301 fylgja gongdini i\u0301 teimum kappingunum, sum hava ti\u0301n a\u0301huga. Hetta kemur serliga v\u00e6l vi\u00f0, ta\u0301 hugsa\u00f0 ver\u00f0ur um barna- og ungdo\u0301mskappingar, sum hava sto\u0301ran a\u0301huga millum foreldur og avvar\u00f0andi annars, sigur A\u0301sa Klakkstein Kals\u00f8."}, {"text_idx": "#000011", "text": "Allar kappingar fra\u0301 U7 og heilt upp i\u0301 vaksnamannadeildirnar ver\u00f0a lagdar i\u0301 skipanina, so har ber alti\u0301\u00f0 til at si\u0301ggja leikskra\u0301ir, umframt leiksta\u00f0 og klokkuti\u0301\u00f0ir, ta\u0301 hesi eru a\u0301sett. Har arbei\u00f0ir FSF eisini u\u0301t fra\u0301 regluni um, at kunningin a\u0301 Comet alti\u0301\u00f0 er tann, i\u00f0 er galdandi. Fra\u0301 U13 og uppeftir ver\u00f0a u\u0301rslit eisini skra\u0301sett i\u0301 skipanini, so ta\u0301 ber eisini til at fylgja vi\u00f0 u\u0301rslitum og stigatalvum i\u0301 appini."}, {"text_idx": "#000012", "text": "Sum eitt eyka prei leggur A\u0301sa afturat, at ta\u00f0 sum fjeppari er skilagott at velja s\u00e6r nakrar \u201cfavorittar\u201d i\u0301 appini."}, {"text_idx": "#000013", "text": "\u2013 Hja\u0301 foreldrum og \u00f8\u00f0rum avvar\u00f0andi er ta\u00f0 ofta mest vi\u00f0komandi at halda seg kunna\u00f0i um nakrar a\u0301vi\u0301sar deildir ella a\u0301vi\u0301sum li\u00f0um. I\u0301 appini kanst tu\u0301 velja hesi sum ti\u0301ni yndis vi\u00f0 at try\u0301sta a\u0301 stj\u00f8rnuna ovast i\u0301 h\u00f8gra horni, og so f\u00e6rt tu\u0301 bo\u00f0 a\u0301 snildfonini, so hv\u00f8rt sum dagf\u00f8ringar koma i\u0301 skipanina. Ta\u00f0 ber eisini til at fylgja a\u0301vi\u0301sum sp\u00e6larum, eitt nu\u0301 ungum sp\u00e6larum, sum sp\u00e6la i\u0301 fleiri ymiskum deildum, fortelur hon."}, {"text_idx": "#000014", "text": "Fevnir eisini um landsdystirComet skipanin og tilhoyrandi appin FSF Fo\u0301tbo\u0301ltur gevur heilt no\u0301gvar m\u00f8guleikar, men ta\u00f0 er sja\u0301lvandi og framhaldandi ein treyt, at hendingar og dagf\u00f8ringar leypandi ver\u00f0a lagdar inn i\u0301 skipanina."}, {"text_idx": "#000015", "text": "Umframt heimligu kappingarnar, ver\u00f0ur skipanin eisini bru\u0301kt til landsdystir, og i\u0301 hesum sambandi er \u00e6tlanin at gera enn meira fyri at leggja dagf\u00f8ringar inn i\u0301 appina, ta\u0301 i\u00f0 ungdo\u0301mslandsli\u00f0ini sp\u00e6la dystir a\u0301 u\u0301tiv\u00f8lli."}, {"text_idx": "#000017", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}]